Jabarkan Biodata dari Edmund Langgu Anak Saga dalam bahasa melayu

Dato Sri Edmund Langgu ak Saga, berusia 74 tahun telah dilahirkan di Rumah Ulak, Sungai Kelampai, Daerah Saratok, Sarawak. Sebelum menyertai politik beliau merupakan seorang guru lepasan Maktab Perguruan Batu Lintang, Kuching, Sarawak

Beliau telah terpilih sebagai ahli parlimen Saratok setelah memenangi pilihan raya umum 1978. Beliau mempertahankan jawatan ahli parlimen selama 5 penggal berturut-turut iaitu 25 tahun.

Selain itu beliau pernah memegang 2 jawatan penting untuk 2 parti politik yang pernah disertainya iaitu sebagai Setiausaha Agung Sarawak National Parti (SNAP)dan juga Naib Presiden bagi Parti Bansa Dayak Sarawak (PBDS).

Beliau pernah memgang jawatan sebagai Timbalan Menteri Pertanian Persekutuan dan juga menjadi Pemimpin Pembangkang di parlimen Malaysia

Kini beliau telah bersara dari dunia politik dan sekarang beliau merupakan Penasihat kepada Yayasan Tun Jugah. Selain itu beliau juga seorang penulis dan penyumbang kepada kajian Bahasa Iban, budaya dan tradisi masyarakat Iban.

Dengan pengetahuan yang mendalam berkenaan budaya Iban, sejarah,lagu, peribahasa masyarakat Iban, undang-undang beliau acap kali dijemput untuk memberikan ceramah.